Svein Håvarstein

Svein Magnus Håvarstein (1942–2013) var en norsk billedhugger og billedkunstner.

Håvarstein studerte kunst på Statens kunstakademi 1961-1965, under professor Per Palle Storm. Han hospiterte som grafiker på Kunst og håndverksskolen under Chrix Dahl.

For det meste arbeidet Håvarstein med skulptur, men laget også grafikk og bokillustrasjoner. Han debuterte på Vestlandsutstillingen i 1963 og på Høstutstillingen i 1968. I 1967 hadde han sin første separatutstilling, i Brynes Kunstforening.

Håvarstein er representert i Nasjonalmuseet for kunst, arkitektur og design med landskaps-raderinger.  Han er også representert i Haugesund Billedgalleri, og er innkjøpt av Norsk kulturråd. Et hovedverk er fiskerimonumentet i Vardø, reist i 1989 til 200-årsjubileet for byen.

Kommunevåpenet til Rennesøy kommune ble utformet av Håvarstein og godkjent i statsråd i 1981. Han har utførte også kunstnerisk tilpasning av kommunevåpenet i Hjelmeland kommune.

I 1983 fikk Håvarstein Stavanger Aftenblads kulturpris. Han var bosatt på Rennesøy.

 Arbeider 

 Utsmykningsoppdrag 
 Lundheim folkehøyskole i Moi.  1970-tallet.
 Ole Frøvig, byste til 100-årsmarkering for Frøvigs fødsel. 1977.
 Lars Hertervig-monumentet, Tysvær. 1980.
 Folungen, skulptur i Langgata, Sandnes.  1984.  Gave fra Den norske Creditbank.
 Sauer, skulptur på Lars Oftedals plass, Stavanger, 1985.  Gave til byen fra Oltedal AS, til minne om Endre Lima. 
 Fiskerimonumentet, Vardø by, 1989.
 Alfred Hauge, byste på Sjernarøy, 1992.  
 Johanna og Broremann, skulptur på Lars Oftedals plass i Stavanger.  1993.  Gave fra Stavanger Aftenblad.  
 Gågata i Kopervik, Karmøy.
 Nybrott.  Skulptur, Øksnevad videregående skole i Klepp
 Rennesøybuen, Skulptur, Vikevåg sentrum, Rennesøy
 Torget Åkra i Karmøy
 Visnes Gruver i Karmøy

 Galleri 
 Vêr, skulptur, Haugesund Billedgalleri.

 Bokillustrasjoner 






 Referanser  
Sandnes kommune kunstverkregister.  Besøkt 19. desember 2011
Svein Håvarstein, Kulturnett.no.  Besøkt 19. desember 2011
Skulpturer i Stavanger . Besøkt 19. desember 2011
Rennesøy kommunes nettsider . Besøkt 19. desember 2011
Hjelmeland kommunes nettsider .  Besøkt 19. desember 2011
Haugesund Billedgalleri.  Besøkt 19. desember 2011
Haugesund Billedgalleri.  Månedens bilde 2011.  Spankulant av S.Håvarstein.  Besøkt 9. juni 2012.
Stavanger Aftenblad, 27. desember 2012.  Svein Magnus Håvarstein 70 år.
Stavanger Aftenblad, 26. januar 2013.  Nekrolog: Svein Magnus Håvarstein er død.
aftenbladet.no  Sauene er tilbake etter reparasjon.  Publisert 10. mai 2010.  Besøkt 26. januar 2013.
aftenbladet.no  Godt forslag å heidra Alfred Hauge.  Publisert 13. november 2012.  Besøkt 26. januar 2013.

 Eksterne lenker 

Kategori:Norske billedhuggere
Kategori:Norske grafikere
Kategori:Norske illustratører
Kategori:Personer fra Rennesøy kommune